# Castellers de Vilanova - Colla de Mar

Els Castellers de Vilanova - Colla de Mar, també coneguts com a Colla de Mar de Vilanova, va ser una colla castellera de Vilanova i la Geltrú, al Garraf, fundada el 1972 i dissolta el 1983. Vestien amb camisa de color blau marí i els seus millors castells assolits van ser el 4 de 7 amb l'agulla carregat, el 3 de 7, el 4 de 7 i el pilar de 5 aixecat per sota. El 3 d'octubre de 1982, al IX Concurs de castells de Tarragona assoliren la millor actuació de la història de la colla amb el 4 de 7 amb l'agulla carregat, i el 3 de 7, el 4 de 7 i el pilar de 5 aixecat per sota descarregats. Mentre estigué activa, va conviure i actuar amb quatre colles més de la comarca del Garraf: els Bordegassos de Vilanova (també del 1972); i els Castellers de Sitges (1971–1987), els Castellers de Ribes (1981–1985) i la Colla Jove de Vilanova (1982–1994), actualment desaparegudes. El 13 de desembre de 1981, en la commemoració del centenari del ferrocarril, van fer un intent, sense èxit, de pilar de 6 aixecat per sota. També en aquella diada van descarregar el 3 de 7 i van fer un intent fallit de 4 de 7 amb l'agulla.

## Participació en concursos

* Resultat
* Descarregat (D)
* Carregat (C)
* Intent (I)
* Intent desmuntat (ID)
El Castellers de Vilanova - Colla de Mar participaren en tres concursos de castells: el concurs de castells de Mobles Quer (1973) i dues edicions consecutives del concurs de castells de Tarragona (1980 i 1982). La següent taula mostra el resultat de les actuacions realitzades als concursos en què va participar:
| Participació en concursos |
| Concurs | Data | Rondes | Rondes | Rondes | Rondes | Rondes | Rondes | Punts | Pos. | Ref. |
| Concurs | Data | 1a | 2a | 3a | 4a | 5a | 6a | Punts | Pos. | Ref. |
| Concurs de castells de Mobles Quer | 21 d'octubre de 1973 (1973-10-21) | 4de7 | 2de6 | 3de7 | Pde5 | — | — | 1.090 | 7/9 | |
| VIII Concurs de castells de Tarragona | 28 de setembre de 1980 (1980-09-28) | 3de6 | 2de6 | 4de7 | 3de7(i) | 3de7(i) | 3de7(i) | 690 | 12/16 | |
| IX Concurs de castells de Tarragona | 3 d'octubre de 1982 (1982-10-03) | 3de7 | 4de7a(id) | 4de7a(c) | 5de7(i) 5de7(i) | 4de7 | Pde5ps | 1.495 | 11/20 | |

## Referències

* ↑ Jaria i Manzano, Jordi. «Les colles participants». A: Història dels concursos de castells. Tarragona: Edicions El Mèdol, setembre de 1996, pp. 123-149 (L'Agulla). ISBN 84-88882-64-5 [Consulta: 13 desembre 2012].
* 1 2 Armilla, Jordina «La millor diada de cada colla». Castells, 15-12-2015 [Consulta: 8 maig 2016].
* 1 2 «Base de Dades Coordinadora – Jove Tarragona». CCCC. [Consulta: 7 maig 2016].
* ↑ Esteve, Carles «El desembre congelat ha glaçat la plaça». Castells, 12-12-2014 [Consulta: 8 maig 2016].
* ↑ Jaria i Manzano, Jordi. «Vilafranca 1973: Un mal record». A: Història dels concursos de castells. Tarragona: Edicions El Mèdol, setembre de 1996, pp. 67-69 (L'Agulla). ISBN 84-88882-64-5 [Consulta: 13 desembre 2012].
* ↑ «Concurs 1980». Concurs de castells de Tarragona. [Consulta: 8 maig 2016].
* ↑ «Concurs 1982». Concurs de castells de Tarragona. [Consulta: 8 maig 2016].
Colles castelleres desaparegudes (llista) :
Colles que van fer castells de nou :
Colles que van fer castells de vuit :
Colles que van fer castells de set :
Colles que van fer castells de sis :
Nota: Colles que van descarregar com a mínim un castell de la gamma corresponent. Les colles en cursiva indica que només el van carregar. :